AMANAH เด้ง 3% หลังโชว์กำไรปี 61 โตกระฉูด 2 มาที่ 164 ลบ. แถมปันผลเป็นหุ้น-เงินสด
AMANAH เด้ง 3% หลังโชว์กำไรปี 61 โตกระฉูด 2 มาที่ 164 ลบ. แถมปันผลเป็นหุ้น-เงินสด โดย ณ เวลา 10.27 น. อยู่ที่ระดับ 1.82 บาท บวก 0.06 บาท หรือ 3.41% สูงสุดที่ระดับ 1.86 บาท ต่ำสุดที่ระดับ 1.81 บาท ด้วยมูลค่าการซื้อขาย 10.34 ล้านบาท
21 ก.พ. 2562

ผู้สื่อข่าวรายงานว่า ราคาหุ้น บริษัท อะมานะฮ์ ลิสซิ่ง จำกัด (มหาชน) หรือ AMANAH ณ เวลา 10.27 น. อยู่ที่ระดับ 1.82 บาท บวก 0.06 บาท หรือ 3.41% สูงสุดที่ระดับ 1.86 บาท ต่ำสุดที่ระดับ 1.81 บาท ด้วยมูลค่าการซื้อขาย 10.34 ล้านบาท

โดยราคาหุ้น AMANAH ปรับตัวเพิ่มขึ้นวันนี้ หลังมีการรายงานผลการดำเนินงานประจำปี 2561 มีกำไรเติบโตอย่างแข็งแกร่งมาที่ระดับ 163.59 ล้านบาท เพิ่มขึ้น 244.26% จากช่วงเดียวกันของปีก่อนมีกำไร 47.52 ล้านบาท ซึ่งเป็นผลมาจากบริษัทมีรายได้จากเงินให้สินเชื่อเช่าซื้อที่เพิ่มขึ้นตามพอร์ตสินเชื่อที่เติบโตขึ้น รวมถึงการจัดการทรัพย์สินรอการขาย ที่ทำให้รายการขาดทุนและประมาณการด้อยค่าของ NPA ลดลง
พร้อมกันนี้ บริษัทประกาศจ่ายปันผลจากกำไรสะสม เป็นหุ้นปันผลและเงินสด โดยมีอัตราการจ่ายปันผล 15 หุ้นเดิม ต่อ 1 หุ้นปันผล และอัตราการจ่ายปันผลเป็นหุ้นที่ 0.0666667 บาทต่อหุ้น อีกทั้งจ่ายปันผลเป็นเงินสด 0.0074074 บาทต่อหุ้น กำหนดขึ้น XD วันที่ 5 มี.ค.62 และกำหนดจ่าย 24 พ.ค.62